આ કામમાં આરોપી તરફે રોકાયેલ રોહિતભાઇ બી. ઘીઆએ એવી રજુઆત કરેલ કે મિલ્કત બાબતે કુટુંબીક ઝગડો થતો હોય અને આરોપીએ ફરિયાદણના પતિને રૂ. ૨૫,૦૦૦/- હજાર હાથ ઉછીના આપેલ હોય જે પરત માંગતા ન આપતા આરોપીને ફરિયાદી તથા ફરિયાદીના કુટુંબીઓએ ફોન કરી ૧૫૦ ફુટ રીંગ રોડ પર બોલાવી બળજબરીપુર્વક છોટા હાથીમાં બેસાડી કોટડાસાંગાણી સીમમાં અવાવરૂ જગ્યાએ ગોંધી રાખી સખ્ત માર મારી બેભાન કરેલ અને જે અંગે આરોપી અરજદાર ફરિયાદી તથા ફરિયાદીના પતિ તથા સગા સામે ગંભીર ઇજા પહોંચાડવા સબબ ફરિયાદ ન કરે તે હેતુથી દબાવવા બળાત્કારની ખોટી ફરિયાદ કરેલ છે. જે હકીકતને ધ્યાને લઇને કોર્ટે આરોપીની જામીન અરજી મંજુર કરી હતી.